At vísa virðing fyri mótspælarum, dómarum og hjálparfólki er eitt tað týdningarmesta, tú eigur at hava í huga á vølli. Tey flestu íðkandi søkja tey virðir, sum liggja í ítróttinum. Í ítróttinum kann tann íðkandi granska sín samleika og síni sermerki. Soleiðis kann ítrótturin gerast ein vígvøllur, har menniskju vaksa og mennast. Men í ítróttinum rúmast eisini dystir og ósemjur/kreppur. Onnur gera á eirindarleysan hátt alt fyri at vinna. Soleiðis kann ítrótturin eisini gerast ein vígvøllur, har menniskju og menniskjalig virði verða vanvird/niðrað. Hesir normar sipa til atburð og hugburð hjá teimum, sum søkja tey jaligu virðini í ítróttinum: ✓ Ger altíð tað, tú megnar! ✓ Virð avgerðir hjá dómarum og hjálparfólki! ✓ Virð, at hini eisini hava gávur, møguleikar og eru dugnalig–líka mikið kyn, húðarlit, tjóðskaparligt, politiskt ella átrúnaðarligt tilknýti eins og kynsliga sannføring! ✓ Brúka ikki ókvæmisorð og tosa ikki niðrandi um tey, sum eru uppi í ítróttinum! Minst til, at tú kanst vera ein fyrimynd! ✓ Góðtak aldri hóttandi ella valdsliga atferð! ✓ Ver ikki nærgongin við venjaran! ✓ Fløk teg ikki upp í dopingmisnýtslu! ✓ Stuðla og eggja øllum børnum, sum eru uppi í venjing ella kapping–ikki bert tínum egna! ✓ Verið jalig, bæði tá ið tað gongur við, og tá ið tað gongur ímóti! ✓ Halt ongantíð eitt barn fyri gjøldur og rópa ikki eftir tí, um tað ger onkran skeivleikan! ✓ Virð sjálvbodnar venjarar, leiðarar og sjálvboðin hjálparfólk. Vóru hesi fólk ikki, hevði barn títt ikki kunnað tikið lut í venjingum og kappingum! ✓ Virð rættindi og tign hjá hvørjum einstøkum barni–sama ger kyn, húðarlit, tjóðskaparligt ella átrúnaðarligt tilknýti! At læringin er lagað til aldur, menningarstig og tørv hjá tí íðkandi. At tann íðkandi skal kunna kenna, at hann tíðum megnar nakað og kennir framgongd við at verða vegleiddur og eggjaður. Venjingin leggur dent á spæl. Tó má ásannast, at ítróttur tíverri ikki altíð verður framdur við hesum hugsjónum. Tey vaksnu kunnu hava famsøkni og kunnu seta mál uttan mun til fortreytirnar hjá teim ungu og børnunum. At velja sergrein tíðliga og venja við kapping fyri eyga kann hava óhepnar fylgjur fyri bæði kropsligu, sálarligu, sosialu og moralsku menningina. ✓ Ver við í ítrótti, tí tær dámar tað og ikki tí tey vaksnu, foreldur og venjarar vilja tað! ✓ Vís virðing fyri øllum, sum eru uppií, viðspælarum eins og mótspælarum! ✓ Ikki trætast við dómarar ella onnur hjálparfólk! ✓ Ver móti øðrum, sum tú vilt, at tey skulu vera móti tær! Góður atburður Hjá dómarum og hjálparfólki Dómarar og hjálparfólk eru í lyklastøðu, tá ið tað ræður um at menna ítróttin. Tey skulu seta karmarnar fyri, hvør atburður kann verða góðtikin, og hvør ikki. Tí hevur dómarin ein týðandi leiklut, tá ið tað ræður um at menna ítróttin. Í hvørjari einastu kapping skal dómarin seta karmar fyri, hvør atburður kann verða góðtikin, og hvør ikki. Hann skal tryggja, at kappingin fer fram á rættvísan og reiðiligan hátt. Vitan og førleikar hjá einum dómara eru líka so virðingarverd sum vitan og førleikar hjá einum góðum venjara ella íðkandi. Ítrótturin er rættiliga bundin at avrikum dómarans. Dómaragerningurin krevur virðing. Ein veikur dómari kann lata seg freista av trongum egináhugamálum og kann við at taka skeivar avgerðir oyðileggja kappingina. Hesir normar sipa til atburð og hugburð hjá tí góða dómaranum: ✓ Ger ikki mannamun! ✓ Set tær altíð fyri at fremja tey avrik, sum tín ítróttagrein krevur! ✓ Leita tær vitan, og ver altíð dagførdur um mennngina í tínum ítrótti! ✓ Brúka ikki ókvæmisorð ella niðrandi talu um fólk, sum eru uppi í ítrótti! ✓ Far við øllum íðkandi á likaverdugan hátt–sama ger kyn, húðarlit, tjóðskaparligt, politikst og átrúnaðarligt tilknýti og kynsliga sannføring! Tann góði leiðarin sær til, at ítrótturin er gjøgnumskygdur, rættvísur og byggir á eitt ábyrgdarfult fíggjarligt grundarlag, og at regluverkið er skilagott og týðiligt. Tann góði leiðarin sýnir ábyrgd við at byggja upp eitt ítróttavirksemi, har øll kunnu vera uppií, og har dentur verður lagdur á fólkaræði, sum tænir felagsskapinum og samfelagnum. Ítróttaleiðarin situr í starvi, har møguleiki er fyri at misbrúka myndugleikan. Verj gjøgnumskygnið og demokratisku virðini í felagnum! ✓ Tak á teg ábyrgdina av, at øll í felagnum liva eftir formligu og etisku normunum! ✓ Virð øll sum javnmett–sama ger kyn, húðarlit, tjóðskaparligt, politiskt og átrúnarligt tilknýti eins og kynsliga sannføring! ✓ Gev gætur, at tú hevur rættarliga ábyrgd! ✓ Fyrisit ítróttin eftir ábyrgdarfullum, fíggjarligum aðalreglum! ✓ Brúka aldri títt starv sum leiðari ella løntur medarbeiðari hjá felag/sersambandi til at fremja egin áhugamál fram um málini hjá felagnum/sersambandinum! Hann kennir ítróttin sum ein leikvøll, har menniskju vaksa og mennast, har gleði, felagsskapur og tað at duga sermerkja venjngar- og kappingarumhvørvið. Tann góði venjarin mennir tann íðkandi: kropsliga, sálarliga, sosialt og moralskt. Tann góði venjarin mennir menniskju. Tí hevur hann eisni nógv vald. Ein ábyrgdarleysur venjari misbrúkar hetta vald ímóti áhugamálunum hjá teim íðkandi. Tann kensluleysi venjarin brúkar tey íðkandi, so at hann sjálvur vinnur fram, og fer við teim hareftir. ✓ Virð tær avgerðir, sum dómarar og hjálparfólk hava tikið! ✓ Tak tey íðkandi við í avgerðir, sum viðkoma teimum og lær hvønn einstakan at taka medábyrgd fyri atburði og ítróttaligari menning! ✓ Ver reiðiligur, umhyggin og ærligur við tey íðkandi! ✓ Leita tær samstarv og hjálp hjá øðrum venjarum og serfrøðingum, sum kunnu hjálpa teim íðkandi! ✓ Viðurkenn, at tann íðkandi kann leita sær ráð og vegleiðing frá øðrum venjarum! ✓ Góðtak aldri hóttandi og valdsligan atburð! ✓ Vís í verki, at tú ert ímóti doping og at misbrúka ólóglig rúsevni. Vís í verki, at tú ert ímóti at brúka alkohol og tubbak í sambandi við ítrótt! ✓ Javnmet øll–uttan mun til kyn, húðarlit, tjóðakaparligt, politiskt og átrúnaðarligt tilknýti eins og seksuella sannføring! ✓ Ger tær ikki dælt av tínum venjarayrki at fremja egin áhugamál sum ganga ímóti áhugamálunum hjá teim íðkandi ella ítróttinum!